Virus

Na e momento cu un cel anfitrion ta infecta, e ta mas tanto "obliga" pa produci miles di copia di e virus. Pafo di un cel anfitrion, virus ta sisti como particulanan independiente, of virion. Un virion tipicamente ta consisti di (1) material genetico (DNA of RNA), cu ta codifica e proteinanan necesario pa su funcion; (2) un capa di proteina protectivo yama capside; y tin biaha (3) un cobertura di lipido. Particulonan di virus por varia den structura di formanan simpel te na formanan mas compleho Mayoria di virion ta mikroscopico, rond di un shen parti di tamaño di bacteria, y invesibel bou di un microscop optico.

E origen evolucionario di virus no ta cla. Nan por a evoluciona for di plasmide (elementonan genetico mobil) of for di bacteria. Virusnan ta hunga un rol clave den transferencia di gen horizontal (HGT), cu ta contribui na diversidad genetico, similar na reproduccion sexual. Mientras cu algun biologo ta considera virus como forma di bida debi na nan abilidad pa carga material genetico, reproduci, y evoluciona, nan falta caracteristicanan esencial di bida, manera structura celular. Consecuentemente, virus a wordo describi como "organismonan na rand di bida" y como replicado.   

Virus ta plama a base di varios mecanismo. Algun ta wordo transmiti door di vectornan (transmido di malesa), por ehempel virus ta transmiti fo'i mata pa mata pa insecto cu ta alimenta riba e juice di mata, y virus den animal por wordo transiti pa insectonan cu ta chupa sanger. Otronan, manera virusnan di griep (influenza), SARS-CoV-2, y sarampi, ta transmiti den aire, plamando via tosa y nistermento. Norovirus y rotavirus, causa comun di gastroenteritis viral (infeccion di diarea), ta wordo transmiti door di contacto antihigienico di man pa boca, of den cuminda of awa. E dosis infeccioso necesario pa norovirus causa infeccion den hende ta menos cu 100 particula. HIV ta un di e varios virus transmiti pa medio di contacto sexual, y door di exposicion na sanger infecta.  E rango di especie un virus por infecta ta yama rango di anfitrion, e por ta smal of amplio. 

Den animal, infeccion viral, en general, ta causa respons inmunologico cu ta elimina e virus. Vacuna por provoca inmunidad pa virus specifico. Sinembargo, algun virus, incluyendo HIV, HPV, y hepatitus virus, ta evita defensanan inmunologico y ta causa infeccion cronico. Remidinan antiviral a wordo desaroya pa combati hopi malesa viral.

 Etimologia 
E palabra ta bini di Latin neutral vīrus cu ta referi na veneno y otro likido malo pa salud, for di e mesun lenguahenan Indo-Europeo, manera Sanskrit  viṣa, Avestan vīša, y Griego antiguo ἰός (tur ta nifica 'veneno'), evidente pa prome biaha na Ingles na 1398 den John Trevisa su traduccion di Bartholomeus Anglicus su De Proprietatibus Rerum ("Riba e Propiednan di Cosnan"). E nificacion di 'agente cu ta causa malesa infeccioso' ta wordo registra pa prome biaha na 1728 den Ingles, prome cu e descubrimento di virus door di Dmitri Ivanovsky na 1892. Den Ingles, e adhetivo viral ta data for di 1948. E termino virion, ta data for di 1959, tambe ta wordo uza pa referi na un solo particula viral cu ta wordo libera for di sel y ta capacita pa infecta otro celnan di mesun tipo.

 Origen 
Virus ta wordo haya unda cu tin bida y probablemente a existi for di tempo cu celnan bibo a evoluciona pa prome biaha. E origen di virus no ta cla, pa e motibo cu nan no ta forma fossiel, pues tecnicanan molecular ta wordo uza pa investiga con nan a surgi.

 Rol den malesa humano 
Ehempel di malesanan humano comun, causa pa virus ta inclui verkoud, grip, y sarampi. Hopi malesa serio manera rabia, malesa di virus di ebola, AIDS (HIV), grip di parha, y SARS ta wordo causa pa virus. E abilidad relativo di virus pa causa malesa ta wordo descrivi den termino di virulencia.

Category:Virus